บริษัทและบริษัทย่อยประกอบธุรกิจเกี่ยวกับการลงทุนพัฒนาและดำเนินธุรกิจโรงแรมที่สอดคล้องกับทำเล
สถานที่ตั้ง และกลุ่มเป้าหมาย เป็นธุรกิจหลัก โดยมีธุรกิจอื่นได้แก่ ธุรกิจพื้นที่ให้เช่า
อาคารสำนักงานและร้านค้าเช่า เป็นต้น รายละเอียดตามประเภทของธุรกิจต่าง ๆ มีดังนี้

3.1 ธุรกิจโรงแรม 

3.1.1 ลักษณะธุรกิจและการบริการ

ธุรกิจโรงแรมที่บริษัทให้บริการอยู่ในปัจจุบันได้แก่

1.  โรงแรม แกรนด์ ไฮแอท เอราวัณ กรุงเทพ (Grand Hyatt Erawan Bangkok)

www.bangkok.grand.hyatt.com

  ---------------------------- --- ------------------------------------------
  มาตรฐานโรงแรม                :   ระดับ 5 ดาว

  จำนวนห้องพัก                   :   380 ห้อง

  สถานที่ตั้ง                      :   ถนนราชดำริ กรุงเทพฯ

  สิทธิการเช่าที่ดินคงเหลือระยะเวลา   :   33 ปี

  เปิดดำเนินการ                  :   ปี 2534

  บริหารงานโดย                  :   Hyatt (Thailand) Limited

  ดำเนินการโดย                  :   บริษัท โรงแรม เอราวัณ จำกัด (มหาชน)
  ---------------------------- --- ------------------------------------------

2.  โรงแรม เจ ดับ บลิว แมริออท กรุงเทพ (JW Marriott Bangkok Hotel)

www.marriott.com/bkkdt

  ---------------------------- --- -- ------------------------------------------
  มาตรฐานโรงแรม                :      ระดับ 5 ดาว

  จำนวนห้องพัก                   :      441 ห้อง

  สถานที่ตั้ง                      :      สุขุมวิท ซอย 2 กรุงเทพฯ

  สิทธิการเช่าที่ดินคงเหลือระยะเวลา   :      36 ปี

  เปิดดำเนินการ                  :      ปี 2540

  บริหารงานโดย                  :      Marriott Hotels (Thailand) Ltd.

  ดำเนินการโดย                  :      บริษัท ดิ เอราวัณ กรุ๊ป จำกัด (มหาชน)
  ---------------------------- --- -- ------------------------------------------

3.  เรเนซองส์ เกาะสมุย รีสอร์ท แอนด์ สปา (Renaissance Koh Samui Resort and
    Spa)

  www.marriott.com/usmbr

  ----------------------- --- ---------------------------------------------
  มาตรฐานโรงแรม           :   รีสอร์ทและสปาระดับ 5 ดาว

  จำนวนห้องพัก              :   Deluxe 45 ห้อง และ Pool Villa 33 ห้อง

  สถานที่ตั้ง                 :   หาดละไม เกาะสมุย สุราษฎร์ธานี

  เปิดดำเนินการ             :   ปี 2548

  บริหารงานโดย             :   Marriott Hotels (Thailand) Ltd.

  ดำเนินการโดย             :   บริษัท ดิ เอราวัณ กรุ๊ป จำกัด (มหาชน)
  ----------------------- --- ---------------------------------------------

4.  โรงแรม คอร์ทยาร์ด โดย แมริออท กรุงเทพ (Courtyard By Marriott Bangkok)

www.courtyard.com/bkkcy

  ----------------------- --- ---------------------------------------------
  มาตรฐานโรงแรม           :   ระดับ 4 ดาว

  จำนวนห้องพัก              :   316 ห้อง

  สถานที่ตั้ง                 :   ซอยมหาดเล็กหลวง ถนนราชดำริ กรุงเทพฯ

  เปิดดำเนินการ             :   ปี 2550

  สิทธิการเช่าที่ดินคงเหลือ      :   29 ปี

  บริหารงานโดย             :   Marriott Hotels (Thailand) Ltd.

  ดำเนินการโดย             :   บริษัท ดิ เอราวัณ กรุ๊ป จำกัด (มหาชน)
  ----------------------- --- ---------------------------------------------

5.  โรงแรม ไอบิส ป่าตอง ภูเก็ต (Ibis Patong, Phuket)

www.ibishotel.com

  ----------------------- --- ---------------------------------------------
  มาตรฐานโรงแรม           :   ระดับ 3 ดาว

  จำนวนห้องพัก              :   258 ห้อง

  สถานที่ตั้ง                 :   ป่าตอง ภูเก็ต

  เปิดดำเนินการ             :   ปี 2550

  สิทธิการเช่าที่ดินคงเหลือ      :   29 ปี

  บริหารงานโดย             :   AAPC (Thailand) Ltd.,

  ดำเนินการโดย             :   บริษัท ดิ เอราวัณ กรุ๊ป จำกัด (มหาชน)
  ----------------------- --- ---------------------------------------------

6.  โรงแรม ไอบิส พัทยา (Ibis Pattaya)

www.ibishotel.com

  ----------------------- --- ---------------------------------------------
  มาตรฐานโรงแรม           :   ระดับ 3 ดาว

  จำนวนห้องพัก              :   259 ห้อง

  สถานที่ตั้ง                 :   ถนนพัทยาสาย 2 พัทยา ชลบุรี

  เปิดดำเนินการ             :   กรกฎาคม 2551

  บริหารงานโดย             :   AAPC (Thailand) Ltd.,

  ดำเนินการโดย             :   บริษัท ดิ เอราวัณ กรุ๊ป จำกัด (มหาชน)
  ----------------------- --- ---------------------------------------------

7.  โรงแรม ไอบิส สาทร (Ibis Sathorn).

www.ibishotel.com

  ----------------------- --- ---------------------------------------------
  มาตรฐานโรงแรม           :   ระดับ 3 ดาว

  จำนวนห้องพัก              :   213 ห้อง

  สถานที่ตั้ง                 :   ซอยงามดูพลี ถนนพระราม 4 กรุงเทพฯ

  เปิดดำเนินการ             :   กันยายน ปี 2551

  บริหารงานโดย             :   AAPC (Thailand) Ltd.,

  ดำเนินการโดย             :   บริษัท ดิ เอราวัณ กรุ๊ป จำกัด (มหาชน)
  ----------------------- --- ---------------------------------------------

8.  โรงแรม ไอบิส สมุย (Ibis Samui)

www.ibishotel.com

  ----------------------- --- ---------------------------------------------
  มาตรฐานโรงแรม           :   ระดับ 3 ดาว

  จำนวนห้องพัก              :   258 ห้อง

  สถานที่ตั้ง                 :   หาดบ่อผุด เกาะสมุย สุราษฎร์ธานี

  เปิดดำเนินการ             :   ตุลาคม ปี 2551

  บริหารงานโดย             :   AAPC (Thailand) Ltd.,

  ดำเนินการโดย             :   บริษัท ดิ เอราวัณ กรุ๊ป จำกัด (มหาชน)
  ----------------------- --- ---------------------------------------------

9.  โรงแรม ไอบิส นานา (Ibis Nana)

www.ibishotel.com

  ----------------------- --- ---------------------------------------------
  มาตรฐานโรงแรม           :   ระดับ 3 ดาว

  จำนวนห้องพัก              :   200 ห้อง

  สถานที่ตั้ง                 :   สุขุมวิทย ซอย 4 (นานา)

  เปิดดำเนินการ             :   มีนาคม ปี 2552

  บริหารงานโดย             :   AAPC (Thailand) Ltd.,

  ดำเนินการโดย             :   บริษัท ดิ เอราวัณ กรุ๊ป จำกัด (มหาชน)
  ----------------------- --- ---------------------------------------------

10. ซิกเซ้นท์ เดสทิเนชั่น สปา ภูเก็ต (Six Senses Destination Spa Phuket)

www.sixsensesdestinationspas.com

  ------------------------- --- -----------------------------------------
  มาตรฐานโรงแรม             :   ระดับ 5 ดาว ประเภท Holistic Spa

  จำนวนห้องพัก                :   Pool villas 61 ห้อง

  สถานที่ตั้ง                   :   เกาะ นาคาใหญ่ ภูเก็ต

  เปิดดำเนินการ               :   กรกฎาคม ปี 2551

  บริหารงานโดย               :   Sarppasamphat Limited

  ดำเนินการโดย               :   บริษัท เอราวัณ ภูเก็ต จำกัด
  ------------------------- --- -----------------------------------------

3.1.2 การตลาดและภาวะการแข่งขัน

1.  นโยบายและลักษณะการตลาดของการบริการ

  นโยบายทางการตลาด และกลยุทธ์ทางการตลาด

สำหรับจุดขายของโรงแรมในเครือ คือ ชื่อเสียงและ ผู้บริหารของโรงแรม
ทำเลของโรงแรมตั้งความสะดวกในการเดินทาง
คุณภาพการให้บริการแก่ลูกค้าในระดับมาตรฐานสากล
บริษัทยังได้มีการสร้างทีมงานโดยเฉพาะทางด้านการตลาดและการขายให้มีประสิทธิภาพมากยิ่งขึ้น
เพื่อรักษาฐานลูกค้าที่มีอยู่เดิมและ เพิ่มฐานลูกค้าใหม่ให้มากขึ้น
สำหรับกลยุทธ์ทางการตลาดของแต่ละโรงแรมสามารถสรุปได้ดังนี้

-   โรงแรมแกรนด์ ไฮแอท เอราวัณ

โรงแรม แกรนด์ ไฮแอท เอราวัณ ได้มีการพัฒนาปรับปรุง และขยายธุรกิจในส่วนต่างๆ เพื่อเพิ่ม

ศักยภาพในการแข่งขันกับโรงแรมคู่แข่ง และโรงแรมที่จะเกิดขึ้นใหม่อย่างต่อเนื่อง

  - ในปี 2551-2552 ทางโรงแรมได้ดำเนินการพัฒนาห้องประชุมสัมนาภายใต้ชื่อว่า The
  Campus
  โดยใช้แนวคิดในการพัฒนาห้องประชุมสัมนาในโรงแรมแบบห้องบรรยายในมหาวิทยาลัยซึ่งเป็นโครงการที่ทาง
  ไฮแอท จะเริ่มทำไปทั่วโลกโดยจะเปิดตัวที่แรกที่ โรงแรมแกรนด์ ไฮแอท เอราวัณ
  และคาดว่าจะแล้วเสร็จและสามารถเปิดให้ดำเนินการในเดือน เมษายน 2552
  โดยจะทำให้มีเนื้อที่ของห้องประชุมเพิ่มขึ้นอีก 1500 ตรม

-   โรงแรมแกรนด์ ไฮแอท เอราวัณ ได้รับรางวัลจากหน่วยงานต่างๆมาตลอด โดยล่าสุดในปี
    2551 ได้รับรางวัล/อาทิเช่น

  Year 2008

-   Hotel Club Awards Asia 2008 Best Hotels and Resorts in Asia –
    Finalist, November

  2008

-   TTG Travel Awards 2008 The Best City Hotel in Bangkok by TTG,
    October 2008

-   Best Conference Hotels Ranked No.7 by SmartTravelAsia.com readers,
    September

  2008

-   Montreal Protocol Award for Ozone Protection by World Bank and
    United Nations

  Environmental Program (UNEP), April 2008

-   T+L 500 - The World’s Best Hotels by Travel +Leisure, January 2008

-   ASEAN Green Hotel Recognition Awards 2008 by ASEAN, 21^(st) January
    2008

-   Spasso has been awarded as the best entertainment venue in Town by
    Bangkok

    Dining & Entertainment 2008

-   The Dining Room has been awarded as the best Buffet in Town.by
    Bangkok Dining &

    Entertainment 2008

-   The 17th Best Spa Hotel in Asia SmartTravelAsia.com Readers,
    September 2008

-   โรงแรม เจ ดับบลิว แมริออท กรุงเทพฯ

-   ในปี 2551 ทางโรงแรมเจ ดับบลิว แมริออท กรุงเทพได้ปรับปรุงห้อง Executive Lounge
    ซึ่งเป็นบริการพิเศษสำหรับแขกผู้พักชั้น Executive โดยมีบริการอาหาร ของว่าง
    ห้องประชุมส่วนตัว อินเตอร์เน็ต และอื่นๆ

-   ส่วนทางด้านร้านอาหารของโรงแรมได้รับความยอมรับจากทางนิตยสารต่างๆ
    ว่าเป็นภัตตาคารระดับแนวหน้าของประเทศโดยมีภัตตาคาร 4 แห่งเป็นหลัก คือ Tsu-Nami
    Japanese Restaurant New York Steakhouse และ Marriott Café

-   โรงแรมเจ ดับบลิว แมริออท กรุงเทพ ได้รับรางวัลจากหน่วยงานต่างๆ อาทิเช่น

    -   Best Business Hotel Award 2008 – Smart Travel Asia.com

    -   Best Conference Hotel Award 2008 – Smart Travel Asia.com

    -   Best Business Hotel in Bangkok by (Business Traveler Asia
        Pacific)

    -   เรเนซองส์ เกาะสมุย รีสอร์ท แอนด์ สปา

-   ตั้งอยู่ทำเลเนินเขาที่สวยงาม มีห้องพักทั้งแบบ Deluxe และ Pool Villa
    ที่เน้นความเป็นส่วนตัว บริหารโดยกลุ่มแมริออทซึ่งเป็นผู้บริหารโรงแรมระดับโลก
    แห่งที่สองบนเกาะสมุย ที่มีมาตรฐานสูงในด้านบริการ และห้องพัก
    พร้อมระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก

    -   โรงแรม คอร์ทยาร์ด โดย แมริออท กรุงเทพฯ

-   โรงแรม คอร์ทยาร์ดฯ เปิดให้บริการในปี 2550 มีห้องพักทั้งแบบ Deluxe แบบ Premier
    และ แบบ Suite
    โดยเน้นการให้บริการที่สะดวกสบายและผ่อนคลายสำหรับกลุ่มลูกค้าที่มีความคล่องตัวสูง
    เป็นโรงแรม คอร์ทยาร์ดแห่งแรกในประเทศไทย

-   โรงแรม คอร์ทยาร์ดฯ ได้รับรางวัลจากหน่วยงานต่างๆ อาทิเช่น

    -   MoMo Café – Best Restaurant Award 2008 – Thailand Tattler
        Magazine

-   โรงแรม ไอบิส

-   โรงแรมไอบิสตั้งอยู่ในจังหวัดท่องเที่ยวที่สำคัญของประเทศไทย เช่น กรุงเทพฯ ภูเก็ต ชลบุรี
    สุราษฎร์ธานี ซึ่งเป็นจังหวัดที่มีจำนวนนักท่องเที่ยวและมีอัตราการเพิ่มขึ้นของนักท่องเที่ยวสูง
    โดยให้ความสำคัญกับความคุ้มค่าและมาตรฐานในการให้บริการ
    โดยผู้ชำนาญด้านการบริหารโรงแรมจาก Accor

-   ปัจจุบันได้เปิดให้ดำเนินการแล้ว 4 โรงแรมคือ โรงแรมไอบิส ป่าตอง โรงแรมไอบิส พัทยา
    โรงแรมไอบิสสาทร และโรงแรมไอบิส สมุย

-   โรงแรมไอบิส ได้รับรางวัลจากหน่วยงานต่างๆ อาทิเช่น

    -   TGG Award 2008 – best budget chain hotel

-   ซิกเซ้นท์ เดสทิเนชั่น สปา ภูเก็ต

-   ซิกเซ้นท์ เดสทิเนชั่น สปา ภูเก็ต เป็น Holistic Spa ระดับ 5 ดาว
    ที่ได้รับออกแบบระดับพรีเมี่ยม จาก Six Sense ตั้งอยู่บนเกาะ นาคาใหญ่
    เปิดดำเนินการเมื่อเดือนกรกฎาคม 2551 ประกอบด้วย Pool villas ทั้งหมด 61 หลัง
    และห้อง treatment จำนวน 30 ห้อง

-   ซิกเซ้นท์ เดสทิเนชั่น สปา ภูเก็ต เน้นให้บริการทาง wellness
    มีโปรแกรมเพื่อสุขภาพที่ปรับให้เหมาะสมเฉพาะบุคคลที่จะช่วยเปลี่ยน life style
    ไปสู่สุขภาพที่ดีขึ้นอย่างยั่งยืนจากบริการทางสุขภาพที่ครบวงจรตั้งแต่การให้คำปรึกษา
    การรักษาและติดตามผลอย่างต่อเนื่อง ภายใต้แนวคิดที่ผสมผสานรูปแบบของ Chinese,
    Indian, Indonesian and Thai ไว้ด้วยกันอย่างลงตัว
    โดยผลิตภัณฑ์ที่ใช้ภายในโรงแรมจะเป็นผลิตภัณฑ์เพื่อสุขภาพทั้งหมด

-   ซิกเซ้นท์ เดสทิเนชั่น สปา ภูเก็ตได้รับรางวัลจากหน่วยงานต่างๆ อาทิเช่น

-   Tatler Spa of the Year 2008

-   Luxury Travel Magazine 2009 Gold List Top Ten for Best Overseas Spa

  ลักษณะลูกค้าและกลุ่มลูกค้าเป้าหมาย

-   ธุรกิจโรงแรมแกรนด์ ไฮแอท เอราวัณ และ โรงแรม เจ ดับบลิว แมริออท กรุงเทพฯ

  ลูกค้าหลักของทางโรงแรม เป็นนักธุรกิจ และ นักท่องเที่ยวชาวต่างชาติ
  รวมถึงนักธุรกิจชาวไทยที่มีระดับรายได้และกำลังซื้อสูง
  และลูกค้าทั่วไปที่เข้ามาใช้บริการห้องอาหาร และห้องจัดเลี้ยงของทางโรงแรม
  ซึ่งลูกค้าของโรงแรมจะเป็นรายย่อยทั้งสิ้น กลุ่มลูกค้าเป้าหมายสามารถแบ่งเป็น 2 กลุ่มหลักคือ
  นักธุรกิจ และนักท่องเที่ยว โดยลูกค้าของทั้งสองโรงแรม ส่วนใหญ่ จะเป็นกลุ่มนักธุรกิจ
  (70-80%)

-   โรงแรม คอร์ทยาร์ด โดย แมริออท กรุงเทพฯ

  ในระยะยาว ลูกค้าหลักของทางโรงแรมจะเป็นกลุ่มนักธุรกิจ และ
  นักท่องเที่ยวชาวต่างชาติกำลังซื้อปานกลาง โดยลูกค้าส่วนใหญ่ จะเป็นกลุ่มนักธุรกิจ (70-80%)
  เช่นเดียวกับโรงแรมแกรนด์ ไฮแอท เอราวัณ และ โรงแรม เจ ดับบลิว แมริออท ฯ
  และเนื่องจากโรงแรมตั้งอยู่ในทำใกล้แหล่งการค้า และสะดวกในการเดินทาง
  จึงสามารถรองรับนักท่องเที่ยวได้ดี ส่วนห้องจัดเลี้ยงจะเน้นลูกค้าทั้งที่เข้าพัก
  และลูกค้าแบบองค์กรในพื้นที่ ซึ่งเป็นกลุ่มขนาดกลาง โดยมีพื้นที่จัดเลี้ยงขนาด 5 ห้องรวม 390
  ตารางเมตร

-   เรเนซองส์ เกาะสมุย รีสอร์ท แอนด์ สปา

  กลุ่มลูกค้าหลักของโรงแรมเรเนซองส์ คือ กลุ่มลูกค้านักท่องเที่ยวต่างชาติที่เดินทางมาเพื่อพักผ่อน
  และนักท่องเที่ยวชาวไทยที่มีระดับรายได้และกำลังซื้อสูง
  โดยรวมถึงลูกค้าในประเทศที่เข้ามาใช้บริการจัดเลี้ยง เช่น งานแต่งงาน
  ซึ่งทางโรงแรมได้มีการรองรับไว้เป็นอย่างดี ลูกค้ากลุ่มใหม่ที่เพิ่มขึ้นใหม่ในปี 2007
  คือกลุ่มสัมมนาระดับผู้บริหาร โดยโรงแรมสามารถให้บริการครบวงจร

-   โรงแรม ไอบิส

  โรงแรมไอบิสจะเข้าถึงกลุ่มลูกค้าระดับกลางและลูกค้าที่ให้ความสำคัญกับคุณภาพการให้บริการในราคาประหยัด
  ลูกค้าจะเน้นทั้งลูกค้าในประเทศที่มาท่องเที่ยวพักผ่อนหรือประชุมสัมนาโดยทางโรงแรมมีห้องสัมนาขนาดกลางที่สามารถจุได้
  40-50 ที่นั่ง และลูกค้าชาวต่างชาติที่เข้ามาพักผ่อน
  จากที่โรงแรมไอบิสจะเป็นโรงแรมที่เป็นที่รู้จักในชาวต่างเป็นอย่างดีถึงมาตรฐานในการให้บริการ
  โรงแรมไอบิสสามารถตอบสนองความต้องการของลูกค้าในสภาวะเศรษฐกิจปัจจุบันได้เป็นอย่างดี

-   ซิกเซ้นท์ เดสทิเนชั่น สปา ภูเก็ต

  กลุ่มลูกค้าหลักของโรงแรม ซิกเซ้นท์ เดสทิเนชั่น สปา ภูเก็ต
  จะเป็นกลุ่มลูกค้าระดับบนที่กำลังซื้อสูงและให้ความสำคัญกับสุขภาพ
  โดยจะเน้นลูกค้าชาวต่างชาติมีจุดประสงค์ในการเดินทางมาเพื่อปรับเปลี่ยน life style
  และมาเพื่อฟื้นฟูสุขภาพ ซึ่งแนวโน้มในปัจจุบันกลุ่มลูกค้าที่ให้ความสำคัญกับสุขภาพมีเพิ่มขึ้น
  และทางเโรงแรม ซิกเซ้นท์ เดสทิเนชั่น สปา ภูเก็ต
  สามารถให้บริการทางด้านสุขภาพได้ครบทุกความต้องการของลูกค้า

  นโยบายการตั้งราคา

กำหนดค่าห้องพักและงานบริการ พิจารณาตามความเหมาะสมของระดับราคาตลาด ฤดูกาล
ความต้องการของลูกค้า และต้นทุนการให้บริการ
โดยราคาที่กำหนดอยู่ในระดับที่เหมาะสมกับคุณภาพและชื่อเสียงของโรงแรม ตั้งแต่ปีเดือนธันวาคม
2549 เป็นต้นไปทางโรงแรมได้เปลี่ยนการคิดอัตราค่าห้องพักโดยส่วนใหญ่จากเงินสกุล US dollar
ไปเป็นสกุลเงินบาท เพื่อลดความเสี่ยงจากความผันผวนของอัตราแลกเปลี่ยนเงินตราต่างประเทศ

  ช่องทางการจำหน่าย

ช่องทางการจำหน่ายหลัก ประกอบด้วย การขายตรง
การขายผ่านตัวแทนจำหน่ายห้องพักซึ่งกระจายอยู่ทั่วโลก และ
ระบบการสำรองห้องพักผ่านทางระบบอินเทอร์เนต

นอกจากนี้เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand Awareness
ทางโรงแรมมีการโฆษณาทางสื่อสิ่งพิมพ์
และมีการจัดทำแผนการส่งเสริมการขายและมีการดำเนินการอย่างต่อเนื่อง
โดยมีวัตถุประสงค์เพื่อเป็นการช่วยงานขายเพื่อเพิ่มยอดขาย

2.  ภาวะอุตสาหกรรมและการแข่งขัน

แนวโน้มภาวะอุตสาหกรรมการท่องเที่ยว

การท่องเที่ยวไทยในปี 2552 คาดว่าจะมีแนวโน้มชะลอตัว โดยมีสาเหตุมาจาก 2 ปัจจัยหลัก
คือภาวะวิกฤตเศรษฐกิจโลก และสถานการณ์ความไม่แน่นอนทางการเมืองในประเทศ
โดยเฉพาะอย่างยิ่งเหตุการณ์ปิดล้อมสนามบินสุวรรณภูมิและสนามบินดอนเมืองในช่วงปลายเดือนพฤศจิกายนถึงต้นเดือนธันวาคมที่ผ่านมา
ซึ่งส่งผลกระทบต่อภาพลักษณ์ของประเทศเป็นอย่างมาก
สิ่งเร่งด่วนที่ทุกฝ่ายต้องช่วยกันดำเนินการคือฟื้นฟูภาพลักษณ์ของประเทศไทย
และเรียกความเชื่อมั่นด้านความสงบสุขและความปลอดภัยในการเดินทางมาท่องเที่ยวประเทศไทยให้กลับคืนมาจากนักท่องเที่ยวต่างชาติ

ในช่วงครึ่งปีแรกของปี 2551 นักท่องเที่ยวต่างชาติที่มีเดินทางเข้ามาในประเทศไทยมีจำนวน 7.7
ล้านคน คิดเป็นอัตราเติบโตสูงถึงร้อยละ 10 จากปีก่อนหน้าในช่วงเดียวกัน
นับเป็นแนวโน้มที่สดใสสำหรับอุตสาหกรรมการท่องเที่ยวแม้ว่าในขณะนั้นมีปัจจัยลบในเรื่องของราคาน้ำมันและความไม่แน่นอนทางการเมืองที่มีอยู่ก่อนแล้ว
อย่างไรก็ดี การท่องเที่ยวได้รับผลกระทบอย่างรุนแรงในช่วงครึ่งปีหลัง
นอกเหนือจากการชะลอตัวของเศรษฐกิจโลกที่เริ่มส่งสัญญาณชัดเจนเป็นข่าวดังไปทั่วโลกของสถาบันการเงินยักษ์ใหญ่ในสหรัฐอเมริกาล้มละลายในเดือนกันยายน
การท่องเที่ยวไทยยังถูกซ้ำเติมด้วยเหตุการณ์ที่ส่งผลให้เกิดการถดถอยอย่างเด่นชัดคือ การประกาศ
พ.ร.ก.ฉุกเฉินในเดือนกันยายน และการปิดล้อมสนามบิน 2
แห่งในกรุงเทพในเดือนช่วงปลายเดือนพฤศจิกายน
มีผลทำให้จำนวนนักท่องเที่ยวต่างชาติที่เดินทางเข้ามาในประเทศไทยลดลง
จากเดิมที่การท่องเที่ยวแห่งประเทศไทย (ททท.) เคยประมาณการว่านักท่องเที่ยวปี 2551 จะอยู่ที่
15.7 ล้านคนใน

ตอนต้นปี 2551 ได้ออกมาลดการประมาณการลงเหลือ 14.2 ล้านคน น้อยกว่าปี 2550 ร้อยละ
1.5

สำหรับปี 2552 ททท. ได้ประมาณการว่าจะมีจำนวนนักท่องเที่ยวที่เดินทางมาไทย ลดลงจากปี
2551 เหลือเพียงประมาณ 14 ล้านคน เนื่องจากปัจจัยลบจากเศรษกิจโลกที่ถดถอย
และการสูญเสียภาพลักษณ์ประเทศจากการปิดสนามบิน
ผลกระทบดังกล่าวจะมีความรุนแรงต่อเนื่องจนถึงครึ่งปีแรกของปี 2552
และจะมีโอกาสเริ่มฟื้นตัวดีขึ้นในช่วงปลายปีจากการคาดว่าสถานการณ์ทางการเมืองมีความมั่นคงและชัดเจนขึ้น
สามารถดึงนักท่องเที่ยวให้กลับมาได้ที่ระดับหนึ่ง

[]

การท่องเที่ยวนับเป็นอุตสาหกรรมที่สำคัญสามารถสร้างรายได้ให้กับประเทศในอันดับต้นๆ
คิดเป็นสัดส่วนประมาณร้อยละ 6 ของผลิตภัณฑ์มวลรวมประชาชาติ (GDP)
รัฐบาลได้อนุมัติงบประมาณกลางปี และมาตรการช่วยกระตุ้นอุตสาหกรรมการท่องเที่ยวในระยะสั้น
เช่นมาตรการที่ช่วยลดค่าใช้จ่ายแก่นักท่องเที่ยวที่จะเดินทางมายังประเทศไทย
ไม่ว่าจะเป็นการลดค่าธรรมเนียมวีซ่า การลดค่าธรรมเนียมจอดเครื่องบินแก่สายการบิน
การลดค่าธรรมเนียมภาษีสนามบิน เป็นต้น หรือมาตรการที่ช่วยกระตุ้นการท่องเที่ยวในประเทศต่างๆ
เช่น ให้หน่วยงานราชการจัดประชุมสัมมนาภายในประเทศ นอกจากนั้น ททท. ยังมีโครงการต่างๆ
เพื่อดึงนักท่องเที่ยวต่างชาติกลับมาในระยะปานกลางและระยะยาว เช่น
โครงการความร่วมมือกันในกลุ่มประเทศอาเซียนเพื่อกระตุ้นการท่องเที่ยว เน้นตลาด short-haul
และทำการตลาดโดยชูแบรนด์ Amazing Thailand ควบคู่ไปกับแคมเปญ Value for Money
ทั้งหมดนี้ล้วนเป็นปัจจัยสำคัญที่คาดว่าจะช่วยผลักดันการท่องเที่ยวให้เป็นไปตามเป้าหมายที่วางไว้

ในส่วนของอุปทานใหม่ของโรงแรมระดับ International Chain และ Regional Chain
ที่จัดอยู่ในระดับมาตรฐานสากลในกรุงเทพฯ และจังหวัดท่องเที่ยวหลักของประเทศ
ที่คาดว่าจะเปิดบริการในช่วง 1-2 ปีข้างหน้า ส่วนใหญ่ยังคงอยู่ในตลาด กลุ่ม luxury เป็นหลัก
อย่างไรก็ตามจากสถานการณ์ในปัจจุบันที่ความต้องการในตลาดท่องเที่ยวมีแนวโน้มไม่แน่นอน
บวกกับสภาวะเศรษฐกิจที่ชะลอตัวลง
บางโครงการอาจจะมีการชะลอการก่อสร้างหรือเลื่อนการก่อสร้างออกไปก่อน
ซึ่งช่วยชะลอการแข่งขันในการแย่งชิงตลาดออกไป
และเชื่อว่าเมื่อตลาดการท่องเที่ยวกลับมาในสภาวะปกติ
ก็คงต้องใช้เวลาอีกสักพักกว่าโครงการใหม่ๆ
เหล่านี้จะดำเนินการก่อสร้างแล้วพร้อมเปิดให้บริการได้

ถึงแม้ว่าในปี 2552 นี้อนาคตการท่องเที่ยวไทยอาจจะดูไม่สดใสนักถ้าเทียบกับปีก่อน ๆ ที่ผ่านมา
แต่ยังคงมีความเชื่อมั่นในศักยภาพความแข็งแกร่งของอุตสาหกรรมการท่องเที่ยวไทยว่าสามารถเติบโตต่อไปได้ในระยะยาว
เนื่องจากประเทศไทยมีความสามารถในการแข่งขันสูงเมื่อเปรียบเทียบกับประเทศอื่น
และมีชื่อเสียงเป็นที่ยอมรับทั่วโลกว่าเป็น Land of Smiles

3.1.3 การจัดหาผลิตภัณฑ์หรือบริการ

1.  การจัดหาให้ได้มาซึ่งบริการ

  (1) ที่ดินหรือโรงแรมเก่าเพื่อการพัฒนาโครงการ

  บริษัท มีเกณฑ์ในการจัดซื้อที่ดินหรือโรงแรมเพื่อการพัฒนาดังนี้

-   ทำเลที่ตั้งของโครงการ ตั้งอยู่ในเขตศูนย์กลางธุรกิจ หรือทำเลที่มีศักยภาพในอนาคต
    เนื่องจากเป็นปัจจัยสำคัญที่สุดที่จะทำให้โครงการประสบความสำเร็จ

-   ผังเมืองและการใช้สอยของพื้นที่ (Zoning)
    ซึ่งจะเป็นตัวกำหนดรูปแบบของโครงการในแต่ละทำเล

-   การคมนาคม ทั้งปัจจุบันและอนาคต
    โดยพิจารณาถึงความสะดวกและโอกาสขยายเส้นทางคมนาคมใหม่ๆ

-   ระบบสาธารณูปโภคที่ครบครัน ได้แก่ ไฟฟ้า ประปา โทรศัพท์ ระบบระบายน้ำ ระบบกำจัดขยะ
    และ อื่นๆ

-   ใกล้สถานที่สำคัญต่างๆ ได้แก่ ศูนย์การค้า สถานที่ราชการ แหล่งท่องเที่ยง เป็นต้น

-   รูปร่างของที่ดิน หรือลักษณะกายภาพของโรงแรม
    เพื่อให้เหมาะสมต่อการพัฒนารูปแบบโครงการ

  ทั้งนี้ บริษัท ได้จัดหาที่ดินหรือโรงแรมเพื่อการพัฒนาโครงการดังนี้

-   ติดต่อผ่านเจ้าของที่ดินโดยตรงที่สนใจขายหรือให้เช่า หรือร่วมลงทุน

-   ติดต่อผ่านตัวแทนนายหน้า

-   รับการติดต่อจากสถานบันการเงินที่มีความต้องการจะขายทรัพย์สินที่รับโอนจากลูกหนี้

  (2) วัสดุก่อสร้าง

  บริษัท
  สามารถควบคุมคุณภาพและค่าใช้จ่ายให้อยู่ในต้นทุนที่มีประสิทธิภาพและ.ในระดับที่สามารถแข่งขันได้
  โดยยึดหลักในการที่มีทีมงานซึ่งมีประสบการณ์คลุกคลีในการก่อสร้างทำให้วิเคราะห์ในเรื่องเทคนิค
  วิธีการก่อสร้าง ค่าวัสดุ ค่าแรง ได้ความชัดเจนและไม่ผิดพลาด

  ทั้งนี้ในการคัดเลือกผู้รับเหมาก่อสร้าง บริษัท
  ได้คัดเลือกเฉพาะผู้รับเหมาที่มีความสามารถน่าเชื่อถือมีประสบการณ์เหมาะสมกับโครงการแต่ละโครงการ
  แยกตามลักษณะงาน เช่น งานฐานราก งานโครงสร้าง งานสถาปัตยกรรม งานระบบงานตกแต่ง
  เป็นต้น ในแต่ละโครงการจะคัดเลือกผู้รับเหมามากกว่า 1 ราย เพื่อไม่ให้มีการผูกขาดงาน
  ปัจจุบันบริษัท จ้างผู้รับเหมา 2 ประเภท คือ

-   สำหรับโครงการปกติทั้งหมด บริษัท จะใช้ผู้รับเหมาก่อสร้างทั้งค่าแรงและวัสดุ มีข้อดีคือ
    ทำให้บริษัท ไม่ต้องรับผิดชอบเรื่องการควบคุมวัสดุก่อสร้าง
    รวมทั้งผู้รับเหมาประเภทนี้มีเงินทุนสูง
    มีความชำนาญสามารถดำเนินการให้เป็นไปตามกำหนดเวลา

-   ในกรณีที่มีปัญหาเกิดขึ้นในระหว่างการก่อสร้าง บริษัท จะเสริมผู้รับเหมาก่อสร้าง
    โดยบริษัทจะดำเนินการจัดซื้อวัสดุเอง และจะจ่ายให้กับทางผู้รับเหมาในส่วนของค่าแรง

(3) งานบริหารโรงแรม

  บริษัทไม่มีนโยบายที่บริหารกิจการโรงแรมด้วยตนเอง
  โดยจะว่าจ้างผู้บริหารโรงแรมระดับนานาชาติ (International hotel operator)
  ที่มีชื่อเสียง ประสบการณ์ และความชำนาญเพื่อทำหน้าที่กำกับดูแลการบริหาร
  โรงแรมที่บริษัทได้ลงทุนและพัฒนา โดยบริษัททำหน้าที่กำกับดูแลการบริหาร
  สำหรับสัญญาว่าจ้างบริหารโรงแรมมีดังนี้

-   โรงแรมแกรนด์ ไฮแอท เอราวัณกรุงเทพ : บริษัทย่อยได้ทำสัญญาว่าจ้างบริษัทในกลุ่ม Hyatt
    International Corporation ให้เป็นผู้บริหารจัดการโรงแรมเมื่อวันที่ 24 กุมภาพันธ์
    2531 โดยสัญญาการจัดการจะมีอายุ 20 ปี นับตั้งแต่เริ่มเปิดดำเนินการโรงแรม
    และมีสิทธิต่ออายุสัญญาได้อีกอย่างน้อย 10 ปีขึ้นอยู่กับเงื่อนไขที่ระบุไว้ในสัญญา

-   โรงแรม เจดับบลิว แมริออท กรุงเทพ : บริษัทได้ทำสัญญาการว่าจ้างบริษัทในกลุ่มของ
    Marriott Worldwide Corporation ให้เป็นผู้บริหารจัดการ โรงแรมเมื่อวันที่ 3
    กุมภาพันธ์ 2537 โดยสัญญาบริหารโรงแรมจะสิ้นสุดวันที่ 31 ธันวาคม 2575

-   เรเนซองซ์ เกาะสมุย รีสอร์ท แอนด์ สปา :
    บริษัทย่อยได้ทำสัญญาการว่าจ้างบริษัทในกลุ่มของ Marriott Worldwide Corporation
    ให้เป็นผู้บริหารโรงแรม เมื่อวันที่ 4 กรกฏาคม 2548 โดยสัญญาบริหารโรงแรมมีระยะเวลา
    30 ปี นับตั้งแต่วันที่เข้าบริหารโรงแรม และมีสิทธิต่ออายุสัญญานี้ได้อีกอย่างน้อย 10 ปี)

-   โรงแรม คอร์ทยาร์ด โดย แมริออท กรุงเทพ: บริษัทย่อยได้ทำสัญญาการว่าจ้างบริษัท
    Marriott Worldwide Corporation ให้เป็นผู้บริหารจัดการ โรงแรมเมื่อวันที่ 4
    กรกฎาคม 2548 โดยสัญญาการจัดการจะมีอายุ 30 ปี นับตั้งแต่เริ่มเปิดดำเนินการโรงแรม
    และมีสิทธิต่ออายุสัญญาได้อีกอย่างน้อย 10 ปี

-   ซิกเซ้นท์ เดสทิเนชั่น สปา ภูเก็ต: บริษัทย่อยได้ทำสัญญาการว่าจ้างกับกลุ่มของบริษัทในเครือ
    Six Senses ให้เป็นผู้บริหารจัดการรีสอร์ทในเดือนมิถุนายน 2549
    โดยสัญญาการจัดการจะมีอายุ 30 ปี นับตั้งแต่รีสอร์ทเริ่มเปิดดำเนินการ
    และมีสิทธิต่ออายุสัญญาได้ ทั้งนี้ต้องขึ้นอยู่กับเงื่อนไขที่ระบุไว้ในสัญญา

-   โรงแรม ไอบิส: บริษัทฯ และบริษัทย่อยได้ทำสัญญาเพื่อว่าจ้างให้ Accor Group
    (“Accor”) เป็นผู้บริหารงานกิจการโรงแรมจำนวน 10 แห่งภายใต้แบรนด์ Ibis
    ซึ่งตั้งอยู่ในกรุงเทพฯ และจังหวัดท่องเที่ยวต่างๆ โดยสัญญาบริหารโรงแรมมีระยะเวลา 15 ปี
    นับตั้งแต่เริ่มเปิดดำเนินกิจการโรงแรมและมีสิทธิต่ออายุสัญญานี้ได้อีก 5 ปี
    ขึ้นอยู่กับเงื่อนไขบางประการที่ระบุในสัญญา

2.  ผลกระทบต่อสิ่งแวดล้อม

-   ผลกระทบจากกระบวนการผลิตและวัสดุเหลือใช้

  ขั้นตอนก่อนการดำเนินงานก่อสร้างโครงการนั้น
  จะต้องผ่านกระบวนการนำเสนอแผนและได้รับการตรวจสอบในเรื่องผลกระทบต่อสิ่งแวดล้อมด้วย
  ก่อนที่จะได้รับใบอนุญาตก่อสร้างให้ดำเนินการก่อสร้างได้
  นอกจากนี้ในระหว่างดำเนินการก่อสร้างนั้นบริษัทหรือบริษัทย่อย
  จะว่าจ้างบริษัทที่ปรึกษาควบคุมงานก่อสร้างควบคุมงานมิให้เกิดผลกระทบต่อสิ่งแวดล้อม
  ซึ่งที่ผ่านมานั้นบริษัท และบริษัทย่อยสามารถปฏิบัติได้โดยไม่มี ข้อพิพาทใดๆเกิดขึ้น

-   การควบคุมโดยหน่วยงานรัฐ

  บริษัท และบริษัทย่อยจะต้องปฏิบัติตามพระราชบัญญัติควบคุมอาคารสูงและ ข้อกำหนด

  หรือประกาศของกรุงเทพมหานครหรือหน่วยงานรัฐ ซึ่งที่ผ่านมานั้นบริษัท
  และบริษัทย่อยสามารถปฏิบัติได้ตามนั้นโดยไม่มี ข้อพิพาทใดๆเกิดขึ้น

-   การดำเนินการของบริษัทเพื่อลดผลกระทบ

-ไม่มี-

-   ผลการปฏิบัติจริงเปรียบเทียบกับอัตราสูงสุดตามกฎหมาย

-ไม่มี-

-   ประวัติการกระทำผิดและแนวทางแก้ไข

-ไม่มี-

3.2 ธุรกิจอาคารสำนักงานและร้านค้าเช่า

3.2.1 ลักษณะธุรกิจและการบริการ

ธุรกิจอาคารสำนักงานและร้านค้าเช่าที่บริษัทให้บริการอยู่ในปัจจุบันได้แก่

1.  อาคารเพลินจิต เซ็นเตอร์ (Ploenchit Center)

  ----------------------- --- ---------------------------------------------
  ประเภท                  :   อาคารสำนักงาน และพื้นที่เช่า

  ที่ตั้ง                     :   ถนนสุขุมวิท ซอย2

  พื้นที่ให้เช่า                :   ประมาณ 40,000 ตารางเมตร ( 26 ชั้น )

  สิทธิการเช่าที่ดินคงเหลือ      :   16 ปี

  เปิดดำเนินการ             :   ปี 2539

  ดำเนินการโดย             :   บริษัท ดิ เอราวัณ กรุ๊ป จำกัด (มหาชน)
  ----------------------- --- ---------------------------------------------

2.  อาคารเอราวัณ แบงค็อก (Erawan Bangkok)

  ----------------------- --- ---------------------------------------------
  ประเภท                  :   พื้นที่ร้านค้าเช่า

  ที่ตั้ง                     :   ถนนราชดำริ/สุขุมวิท (อาคารโรงแรม แกรนด์ ไฮแอท
                              เอราวัณ

  พื้นที่ให้เช่า                :   ประมาณ 7,000 ตารางเมตร ( 5 ชั้น )

  สิทธิการเช่าที่ดินคงเหลือ      :   33 ปี

  เปิดดำเนินการ             :   ปี 2547

  ดำเนินการโดย             :   บริษัท ดิ เอราวัณ กรุ๊ป จำกัด (มหาชน)
  ----------------------- --- ---------------------------------------------

3.2.2 การตลาดและภาวการณ์แข่งขัน

1.  นโยบายและลักษณะการตลาดของการบริการ

  นโยบายทางการตลาด และกลยุทธ์ทางการตลาด

เน้นจุดขายของโครงการ คือ ทำเลที่ตั้ง ในเขตศูนย์กลางธุรกิจ , ความสะดวกในการเดินทาง,
คุณภาพการบริการและการบริหารอาคาร และการกำหนดราคาค่าเช่าและ เงื่อนไขการเช่าที่ยืดหยุ่น
มุ่งสนองตอบต่อความพึงพอใจของลูกค้าได้มากที่สุด

จุดเด่นด้านการตลาดที่ได้เปรียบของบริษัท ฯ ที่ใช้ในการแข่งขันในตลาด

-   บริษัท ทำการปรับกลยุทธ์ต่างๆเกี่ยวกับสินค้าและบริการอยู่ตลอดเวลา
    เพื่อให้ทันต่อสถานการณ์ทางการตลาด และให้แตกต่างจากโครงการคู่แข่งขันอื่นๆ
    ในรัศมีใกล้เคียง หลังจากที่ได้มีการปรับปรุงรูปลักษณ์ภายนอกและพื้นที่ภายในอาคารเพลินจิต
    เซ็นเตอร์ไปเมื่อปี 2548 โดยลดจำนวนพื้นที่ร้านค้าเหลือเพียง 15%
    และจัดให้เป็นพื้นที่สำนักงาน 85% ซึ่งได้รับการต่อสนองจากผู้เช่าส่วนสำนักงานเป็นอย่างดี ณ
    สิ้นเดือนธันวาคม 2550 อาคารมีผู้เช่าส่วนสำนักงานถึง 97% จากการที่ได้ปรับปรุงครั้งนี้
    รูปลักษณ์ของอาคารทั้งภายในและภายนอกมีความเด่นชัด อยู่ในระดับที่แข่งขันได้ในตลาดปัจจุบัน

-   บริษัทยังคงมุ่งเน้นการบริการที่ดี และมีคุณภาพอย่างต่อเนื่อง สร้างภาพพจน์ ความสัมพันธ์ที่ดีกับ
    และความมั่นใจให้แก่ลูกค้า

  ลักษณะเด่นของอาคาร

  • จุดเด่นของอาคาร Erawan Bangkok คือ ทำเลที่ตั้งที่ดีเยี่ยม
  เป็นศูนย์กลางการจับจ่ายใช้สอย เพียบพร้อมด้วยร้านค้าที่ให้บริการอย่างครบวงจร
  นอกจากนี้การเดินทางที่สะดวกมากขึ้น ด้วยอีกทางเลือกหนึ่ง คือ รถไฟฟ้า BTS
  โดยมีทางสัญจรเข้าอาคารเชื่อมต่อกับสถานีรถไฟฟ้า BTS ชิดลมด้วย
  นอกจากนี้โครงการยังรายล้อมด้วยโรงแรมชั้นนำระดับ 5 ดาว และแหล่ง Shopping ต่าง ๆ

  • จุดเด่นของอาคารเพลินจิต เซ็นเตอร์ คือ ความทันสมัยของระบบอำนวยความสะดวกในอาคาร
  เป็นที่ตั้งของร้านค้าและบริการต่าง ๆ ที่ให้บริการอย่างครบวงจร
  รวมถึงการเดินทางที่สะดวกมากขึ้นด้วยรถไฟฟ้า BTS เชื่อมที่สถานี นานา และเพลินจิต

  ลักษณะลูกค้าและกลุ่มลูกค้าเป้าหมาย

ลักษณะของลูกค้า เป็นนักธุรกิจ บริษัทห้างร้าน ที่มีกำลังซื้ออยู่ในระดับปานกลางจนถึงสูง
ส่วนใหญ่แล้ว ลูกค้าของบริษัทจะเป็นรายย่อย โดยบริษัทมีกลุ่มลูกค้าเป้าหมายดังนี้

  ธุรกิจร้านค้าเช่า : ผู้ประกอบธุรกิจค้าปลีกสินค้าอุปโภค บริโภค ที่มีคุณภาพและชื่อเสียง
  เป็นที่รู้จักและยอมรับของผู้บริโภคที่มีกำลังซื้อระดับปานกลางจนถึงสูง
  ในพื้นที่ศูนย์กลางการจับจ่ายใช้สอยของกรุงเทพฯ
  ประเภทของสินค้าและบริการจะถูกคัดเลือกให้เหมาะสม ตอบสนองกับความต้องการ
  และให้ประโยชน์สูงสุดแก่ผู้เช่าในอาคารและผู้บริโภคทั่วไป

  ธุรกิจสำนักงานให้เช่า : บริษัทธุรกิจที่มีภาพลักษณ์ที่ดี
  ทั้งบริษัทภายในและระหว่างประเทศซึ่งลูกค้าส่วนใหญ่มีความสัมพันธ์อันดีกับบริษัท
  ด้วยความพึงพอใจที่ได้รับจากคุณภาพการบริการภายในพื้นที่อาคาร

  รายชื่อผู้เช่ารายใหญ่ของแต่ละอาคาร (ณ วันที่ 31 ธันวาคม 2551)

  ------------------------------------- ---------------------------------
  อาคารเพลินจิต เซ็นเตอร์                   อาคาร Erawan Bangkok

  กลุ่มบริษัท Zuellig Pharma                Club 21

  กลุ่มบริษัทน้ำตาลมิตรผล จำกัด                Hydrohealth

  มายด์แชร์                               Cortina Watch

  บริษัท นิสสัน ลีสซิ่ง (ประเทศไทย) จำกัด       Burberry

  บจก.แอ๊ดวานซ์ ไลฟ์ แอ๊ดชัวรันส์              Coach

  กลุ่มบริษัท APM Group                     The Bodhi

  บริษัท ฮาเวลส์ ซีลวาเนีย (ประเทศไทย) จำกัด  

  วิลล่าซูปเปอร์มาร์เก็ต                      
  ------------------------------------- ---------------------------------

  นโยบายการตั้งราคา

อาคารสำนักงานและร้านค้าเช่า พิจารณาความเหมาะสมจาก ภาวะเศรษฐกิจ
สภาพการแข่งขันของตลาด, ความต้องการของลูกค้า และต้นทุนการผลิต
พร้อมกับสร้างความสัมพันธ์ที่ดีกับลูกค้าเดิมในระยะยาว
ด้วยการร่วมกับลูกค้าในการกำหนดราคาที่เหมาะสม รวมทั้งรับทราบและร่วมแก้ไขปัญหากับลูกค้า

  ช่องทางการจำหน่าย

  บริษัทมีวิธีการจัดจำหน่ายและช่องทางการจัดจำหน่าย ดังต่อไปนี้

-   เจาะตรงถึงกลุ่มเป้าหมาย (Direct Marketing)
    โดยบริษัทมีการจัดหาข้อมูลของผู้เช่าที่คาดว่าเป็นกลุ่มเป้าหมายของบริษัท
    แล้วจัดส่งเจ้าหน้าที่ฝ่ายการตลาดเข้าพบและเสนอพื้นที่เช่าให้แก่ผู้เช่า

-   จำหน่ายผ่านบริษัทตัวแทนขายโดยมีความสัมพันธ์ที่ดีการบริษัทตัวแทนชั้นนำในประเทศ

-   กลุ่มเป้าหมายเข้ามาติดต่อโดยตรง เนื่องจากเดินทางผ่านโครงการ
    แล้วพบว่าโครงการตั้งอยู่ในทำเลที่น่าสนใจ

-   เนื่องจากบริษัทมีบริการก่อนและหลังการขายที่ดีและต่อเนื่อง ทำให้ลูกค้าเกิดความพอใจ
    และแนะนำกันต่อๆไป ทำให้มีลูกค้าใหม่เพิ่มขึ้นด้วย

2.  ภาวะอุตสาหกรรมและการแข่งขัน

แนวโน้มภาวะอุตสาหกรรม และสภาพการแข่งขันธุรกิจ

ในช่วงไตรมาสแรกของปี 2551
ได้คาดการณ์ไว้ว่าสถานการณ์ทางการเมืองภายในประเทศจะกลับเข้าสภาวะปกติ
และอุปสงค์จะปรับตัวไปในทิศทางที่ดีขึ้นอันจะส่งผลให้การลงทุนจากนักลงทุนทั้งภายในประเทศ
และต่างประเทศมีแนวโน้มดีขึ้น แต่สภาพความเป็นจริงที่เกิดขึ้น ไม่เป็นไปในทิศทางที่คาดการณ์ไว้
โดยตลอดช่วงเวลาของปลายไตรมาสแรกต่อเนื่องมาจนถึงไตรมาสที่ 4 นั้น
สถานการณ์ทางการเมืองของไทยยังคงไม่ดีขึ้น
แม้บรรยากาศการชุมนุมมีแนวโน้มที่จะเข้าสภาวะผ่อนคลายในช่วงกลางของไตรมาสที่ 4
แต่สภาวะเศรษฐกิจโลกที่ยังคงไม่ขยับปรับตัวแต่อย่างใด
อาจส่งผลให้เศรษฐกิจไทยโดยรวมยังคงได้รับผลกระทบต่อเนื่องไปจนถึงไตรมาสที่ 1 และ 2 ในปี
2552

อาคารสำนักงาน

ภาพรวมของตลาดพื้นที่ให้เช่าในช่วงสุดท้ายของปี 2551
จำนวนพื้นที่เช่ารวมของอาคารสำนักงานอยู่ที่ 7.66 ล้านตารางเมตร เพิ่มขึ้นเล็กน้อยเมื่อเทียบกับ
7.55 ล้านตารางเมตร ในช่วงเดียวกันของปีก่อน (ข้อมูลจาก CB Richard Ellis
(Thailand) Co.,Ltd.) พื้นที่ 7.66 ล้านตารางเมตร ที่ตั้งอยู่ในกรุงเทพฯ ทั้งหมดนี้ 3.81
ล้านตารางเมตร อยู่ในทำเลย่านใจกลางเมือง (CBD) ซึ่งได้มีการเช่าไปแล้ว 3.34
ล้านตารางเมตร หรือประมาณร้อยละ 87.7 ส่วนที่เหลือ 0.48 ล้านตารางเมตร
หรือประมาณร้อยละ 12.3 เป็นพื้นที่ว่าง

อัตราค่าเช่าของอาคารสำนักงานจากไตรมาสที่ 3 ถึงไตรมาสที่ 4 ของปี 2551
ปรับเพิ่มตัวขึ้นไม่มากนัก ในไตรมาสที่ 4 อัตราเฉลี่ยค่าเช่าพื้นที่อาคารเกรด A อยู่ที่ประมาณ 744
บาทต่อตารางเมตร ซึ่งอยู่ในระดับใกล้เคียงกับปีก่อน ส่วนอัตราค่าเช่าเฉลี่ยต่อตารางเมตร
ของอาคารเกรด B (อาคารสำนักงานของบริษัทจัดอยู่ในกลุ่มเกรด B) ที่อยู่กลางใจเมืองอยู่ที่ 585
บาท ซึ่งเพิ่มขึ้นจากปีก่อนร้อยละ 3.08 สำหรับอุปสงค์ต่อตลาดอาคารสำนักงานเกรด A และเกรด
B เป็นไปอย่างเชื่องช้า ในขณะที่อุปทานยังคงมีจำกัด เนื่องจากการชะลอตัวของการลงทุน

ในช่วงปลายไตรมาสที่ 4 ของปี 2551 นี้ อุปทานยังคงมีเหลืออยู่ประมาณ 0.94 ล้านตารางเมตร
และในปี 2552 จะมีพื้นที่เพิ่มขึ้นอีกประมาณ 67,300 ตารางเมตร ในจำนวนนี้ร้อยละ 69.8
อยู่กลางใจเมือง อย่างไรก็ดี แม้เหตุการณ์ทางการเมืองภายในของไทยในช่วงปลายไตรมาสที่ 4
ของปี 2551 ส่อเค้าไปในทิศทางที่ดีขึ้น แต่สถานการณ์เศรษฐกิจโลกที่ยังไม่ฟื้นตัว
จึงคาดการณ์ได้ว่าอุปสงค์ของการเช่าอาคารสำนักงานจะยังคงฝืดเคืองในช่วงต้นปี 2552
และอาจปรับตัวดีขึ้นในช่วงปลายไตรมาสที่ 2 หรือต้นไตรมาสที่ 3
อันจะเป็นผลให้การขยายกิจการหรือการลงทุนที่ถูกชะลอไว้ก็จะกลับมาอีกครั้ง
อันจะเป็นผลดีต่อการให้เช่าพื้นที่สำนักงาน โดยเฉพาะอย่างยิ่งพื้นที่ที่อยู่ย่านกลางใจเมือง

ศูนย์การค้า

สำหรับอุปทานของพื้นที่ศูนย์การค้าเมื่อสิ้นปี 2551 อยู่ที่ 5.04 ล้านตารางเมตร เพิ่มขึ้นจากปีก่อน
307,154 ตารางเมตร หรือประมาณร้อยละ 6.1 ในจำนวนที่เพิ่มขึ้นนี้ มีเพียงร้อยละ 19.8
อยู่กลางใจเมือง ส่วนที่เหลืออยู่บริเวณรอบ ๆ กลางใจเมืองและรอบนอกกรุงเทพมหานคร
พื้นที่เช่าศูนย์การค้าเกรด A ชั้น Ground อัตราค่าเช่าต่อตารางเมตร เริ่มตั้งแต่ 1,800 บาท
ไปถึง 3,000 บาท และลดลงตามลำดับจาก 2,300 ถึง 1,200 บาท ในชั้นสูง ๆ ขึ้นไป
สำหรับศูนย์การค้าเกรด B อัตราค่าเช่าต่อตารางเมตร โดยเฉลี่ยอยู่ที่ 1,000 – 1,500 บาท
ตลาดค้าปลีกโดยรวมอยู่ในสภาวะชะลอตัวอันเนื่องมาจากความไม่แน่นอนทางการเมืองและสภาวะเศรษฐกิจโลก
ทำให้ทั้งผู้บริโภค และผู้ประกอบการเพิ่มความระมัดระวังในการใช้จ่าย อย่างไรก็ดี
จากสภาวะการเมืองที่เริ่มจะส่อไปในทิศทาง
ที่ดีขึ้นในช่วงปลายปี 2551
ซึ่งจะส่งผลต่อความเชื่อมั่นของผู้ประกอบการในการที่จะตัดสินใจลงทุนหรือขยายกิจการ
คาดว่าความต้องการเช่าพื้นที่ในศูนย์การค้าจะค่อย ๆ ปรับตัวดีขึ้นตั้งแต่กลางปี 2552 เป็นต้นไป

3.2.3 การจัดหาผลิตภัณฑ์หรือบริการ

1.  การจัดหาให้ได้มาซึ่งบริการ

(1) วัสดุสำหรับการดำเนินกิจการให้เช่าพื้นที่อาคาร

บริษัท มีทีมงานบริหารกิจการอาคารที่มีความเชี่ยวชาญ ด้วยประสบการณ์ในการบริหารอาคาร
มายาว นาน ทำให้บริษัท มีเครือข่ายผู้ผลิต และจัดจำหน่ายวัสดุอุปกรณ์ เครื่องมือเครื่องใช้
ตลอดจนวัสดุสิ้นเปลืองจำนวนมาก อีกทั้งบริษัท มีกิจการอาคารในเครือจำนวนมาก
ทำให้มีความสามารถในการต่อเจรจาต่อรองราคา
ตลอดจนมีการจัดทำฐานข้อมูลราคากลางอย่างต่อเนื่อง
จึงสามารถเลือกใช้วัสดุอุปกรณ์ที่มีคุณภาพสูงสุดได้อย่างคุ้มค่า ดังนั้น บริษัท จึงสามารถควบคุมคุณภาพ
และค่าใช้จ่ายสำหรับการบริหารอาคารให้อยู่ในต้นทุนที่มีประสิทธิภาพและ.ในระดับที่สามารถแข่งขันได้

(2) บริษัทที่ทำงานบริการสำหรับอาคารสำนักงานและร้านค้าเช่า

บริษัทยึดหลักการแบ่งงานกันทำด้วยความชำนาญเฉพาะด้าน ดังนั้นบริษัท
จึงได้ว่าจ้างบริษัทที่มีความชำนาญในการให้บริการสำหรับการดำเนินกิจการอาคาร
ซึ่งบริษัทดังกล่าวสามารถให้คุณภาพงานบริการที่ดี มีศักยภาพ
ภายใต้ต้นทุนที่มีประสิทธิภาพและ.ในระดับที่สามารถแข่งขันได้ อันเนื่องมาจากประสิทธิภาพ
และความเชี่ยวชาญในงานบริการของตน ซึ่งการว่าจ้างนี้ ทำให้บริษัท สามารถประหยัดต้นทุน
แต่ได้คุณภาพของงานบริการบางประเภท ได้ดีกว่าที่จะดำเนินการเองในทุกๆงาน และทำให้บริษัท
สามารถกระจายบุคลากรไปทำงานอื่นได้อย่างมีประสิทธิภาพ

  รายชื่อบริษัทที่ทำงานบริการสำหรับกิจการอาคารของบริษัท และบริษัทย่อย

  -----------------------------------------------------------------------
  ชื่อผู้รับจ้าง                                   ประเภทงาน
  ------------------------------------------ ----------------------------
  บริษัท เอ็ม พี เอ ซีเคียวริทัส จำกัด                งานรักษาความปลอดภัย

  บริษัท พรอพเพอร์ตี้ แคร์ เซอร์วิสเซล (ประเทศไทย)   งานรักษาความสะอาด
  จำกัด                                       

  บริษัท เอ็ม พี เอ ซีเคียวริทัส จำกัด                งานจัดหาพนักงานประชาสัมพันธ์

  บริษัท เรนโทรคิล อินนีเชียล (ประเทศไทย) จำกัด     งานบริการสุขอนามัย

  บริษัท บิลเลี่ยน มิลเลี่ยน เทรดดิ้ง จำกัด             งานบริการสุขอนามัย

  บริษัท แอดวานซ์ เซอร์วิส (ประเทศไทย) จำกัด       งานบริการกำจัดแมลง-หนู

  Sunny Sanitary Supply Co.,Ltd              งานบริการสุขอนามัย

  Urban Garden and Housing                   งานดูแลต้นไม้
  -----------------------------------------------------------------------

  งานบริการรายปี – กลุ่มอาคาร

+----------------------------------+-----------------------------------+
| ชื่อผู้รับจ้าง                         | ประเภทงาน                         |
+==================================+===================================+
| บริษัท วรจักรอินเตอร์เนชั่นแนล จำกัด     | งานบำรุงรักษาระบบลิฟท์ และ บันไดเลื่อน   |
|                                  |                                   |
|                                  | - อาคารเพลินจิต เซ็นเตอร์             |
+----------------------------------+-----------------------------------+
| บริษัท วรจักรอินเตอร์เนชั่นแนล จำกัด     | งานบำรุงรักษาระบบลิฟท์                |
|                                  |                                   |
|                                  | - อาคาร Erawan Bangkok            |
+----------------------------------+-----------------------------------+
| บริษัท วินคอนเซาท์ แอนด์ ซัพพลาย จำกัด  | งานบำรุงรักษาบันไดเลื่อน               |
|                                  |                                   |
|                                  | - อาคาร Erawan Bangkok            |
+----------------------------------+-----------------------------------+
| บริษัท เซ็คคอม (ไทยแลนด์) คอร์ปอเรชั่น  | งานบำรุงรักษาระบบ Fire Alarm        |
| จำกัด                             |                                   |
|                                  | - อาคารเพลินจิต เซ็นเตอร์             |
+----------------------------------+-----------------------------------+
| บริษัท ซิมลิงค์ จำกัด                  | งานบำรุงรักษาระบบบริหารงานจอดรถยนต์   |
|                                  | Park Matic                        |
+----------------------------------+-----------------------------------+
| Link Service (Thailand)Co.,Ltd.  | งานบำรุงรักษาระบบปรับอากาศ           |
|                                  |                                   |
|                                  | - อาคาร Erawan Bangkok            |
+----------------------------------+-----------------------------------+
| บริษัท วิศวกรรมเคมี จำกัด             | เคมีเติม Cooling Tower              |
+----------------------------------+-----------------------------------+
| บริษัท บอลเทคนิค (ประเทศไทย) จำกัด   | งานบำรุงรักษาระบบน้ำเย็นของอาคาร      |
+----------------------------------+-----------------------------------+
| Fire Trade Engineering Co., Ltd. | งานบำรุงรักษาระบบสัญญานเตือนภัย        |
+----------------------------------+-----------------------------------+
| Blue Gas Co., Ltd.               | งานบริการตรวจสอบระบบแก๊ส            |
+----------------------------------+-----------------------------------+

นอกจากนี้ บริษัท ได้ปรับปรุงนโยบายด้านงานบริหารอาคาร โดยได้ว่าจ้างบริษัทที่มีประสบการณ์
และความชำนาญในด้านการบริหารอาคาร เข้ามาควบคุมดูแล บำรุงรักษาอุปกรณ์
และระบบอุปกรณ์ภายในอาคาร ตลอดจนบริหารจัดการเกี่ยวกับอาคารสถานที่ (Building
Management, Operation & Maintenance and Building Services)
ของอาคารสำนักงาน และร้านค้าเช่า ตั้งแต่เดือนพฤศจิกายน 2547 ที่ผ่านมา
อันเป็นผลทำให้งานบริหารอาคารของบริษัท ทั้งในด้านธุรการ, ด้านอาคารและสถานที่
ตลอดจนด้านวิศวกรรม เป็นไปอย่างมีประสิทธิภาพ

  รายชื่อบริษัท ที่ว่าจ้างบริหารจัดการอาคาร

+--------------------------------+-------------------------------------+
| ชื่อผู้รับจ้าง                       | ประเภทงาน                           |
+--------------------------------+-------------------------------------+
| บริษัท โจนส์ แลง ลาซาลล์           | งานควบคุมดูแล บำรุงรักษาอุปกรณ์           |
| แมนเนจเม้นท์ จำกัด                | และอาคารสถานที่                       |
|                                |                                     |
|                                |   - อาคาร เพลินจิต เซ็นเตอร์            |
+--------------------------------+-------------------------------------+
| บริษัท โ                         | งานควบคุมดูแล บำรุงรักษาอุปกรณ์           |
| จนส์ แลง ลาซาลล์ แมนเนจเม้นท์ จำกัด | และอาคารสถานที่                       |
|                                |                                     |
|                                |   - อาคาร Erawan Bangkok            |
+--------------------------------+-------------------------------------+

2.  ผลกระทบต่อสิ่งแวดล้อม

เนื่องจากบริษัทไม่มีการก่อสร้างโครงการใหม่ในส่วนของอาคารสำนักงานและร้านค้าเช่าจึงไม่มีผลกระทบในส่วนนี้

-   ผลกระทบจากกระบวนการผลิตและวัสดุเหลือใช้

  -ไม่มี-

-   การควบคุมโดยหน่วยงานรัฐ

-   บริษัท และบริษัทย่อยจะต้องปฏิบัติตามพระราชบัญญัติควบคุมอาคารสูง และ ข้อกำหนด
    หรือประกาศของกรุงเทพมหานคร

-   การดำเนินการของบริษัทเพื่อลดผลกระทบ

  -ไม่มี-

-   ผลการปฏิบัติจริงเปรียบเทียบกับอัตราสูงสุดตามกฎหมาย

  -ไม่มี-

-   ประวัติการกระทำผิดและแนวทางแก้ไข

-ไม่มี-